b'\n_START_ARTICLE_\nKtheju tok\xc3\xabs\n_START_SECTION_\nBakgrunn\n_START_PARAGRAPH_\nSangen er skrevet av den albanske l\xc3\xa5tskriveren Eriona Rushiti, og tittelen viser til albanere og andre folkeslag som har utvandret fra hjemlandene sine. Sangen tar s\xc3\xa6rlig for seg albanere som har flyttet fra hjemlandet sitt, blant annet som f\xc3\xb8lge av Kosovokrigen. Sangen blir fremf\xc3\xb8rt av sangeren Jonida Maliqi og var en av deltakerne i den tradisjonsrike sangkonkurransen Festivali i K\xc3\xabng\xc3\xabs i regi av den albanske kringkasteren RTSH. I finalen 22. desember 2018 vant \xc2\xabKtheju tok\xc3\xabs\xc2\xbb, og ble dermed Albanias bidrag til Eurovision Song Contest 2019.\n_START_SECTION_\nEurovision Song Contest\n_START_PARAGRAPH_\nI januar 2019 ble Albania trukket til \xc3\xa5 delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Albania hadde startnummer 14. I avstemningen ble \xc2\xabKtheju tok\xc3\xabs\xc2\xbb blant de ti beste i semifinalen, og kvalifiserte seg dermed til finalen l\xc3\xb8rdag 18. mai. I finalen ble sangen nummer 17 av 26 deltakere.'